kardosdrur/scandi-wiki huggingface dataset:
Steen Bocian

Steen Bocian (født 27. oktober 1971 på Nørrebro) er en dansk cand.polit., som er debatredaktør på Dagbladet Børsen. Bocian er tidligere cheføkonom i Dansk Erhverv og før det i Danske Bank.

Historie 
Steen Bocian er opvokset på Christianshavn og har bl.a. boet på Christiania i to år. Han blev matematisk-fysisk student fra Christianshavns Gymnasium i 1990. I 1996 blev han kandidat i økonomi fra Københavns Universitet. Sideløbende med studierne arbejdede han i Økonomiministeriet og Danmarks Statistik. Som nyuddannet blev han ansat på Det Økonomiske Råds sekretariat og i 1999 blev han ansat i AErådet. 

I 2000 skiftede han til en stilling som chefanalytiker i Danske Bank. I 2007 blev han udpeget til cheføkonom for bankkoncernen.

En opgørelse i 2006 fra Finansforbundet og InfoMedia viste at Steen Bocian for fjerde år i træk, var Danmarks mest citerede økonom, og at han optrådte hver 10. gang, Danske Bank var omtalt i medierne.

Bocian meddelte i oktober 2015, at han efter 15 år i Danske Bank, havde opsagt sin stilling, for at tiltræde som cheføkonom for Dansk Erhverv den 1. januar 2016.

Referencer

Eksterne henvisninger 
 Steen Bocians profil  på Dansk Erhvervs hjemmeside 

Økonomer fra Danmark
Personer fra Nørrebro
Personer i Kraks Blå Bog
Bankfolk fra Danmark
Windows Server

Windows Server er navnet på en række server-styresystemer udgivet af Microsoft. Navnet er blevet brugt på udgivelserne:

Windows 2000 Server (et serverversion af Windows 2000)
Windows Server 2003
Windows Server 2008
Windows Server 2008 R2
Windows Home Server
Christianshavns Gymnasium

Christianshavns Gymnasium er et gymnasium på Christianshavn i København. Gymnasiet har ca. 800 elever.

Historie 

Skolen blev grundlagt i 1909 som Sundby højere Almenskole og var dengang placeret i Sundbyerne på Amager. I 1919 overtog Københavns Kommune driften af skolen, der skiftede navn til Fællesskolen i Sundbyerne. Skolen opnåede i 1923 ret til at dimittere til studentereksamen, og navnet ændredes til Sundby Gymnasium.

I 1924 flyttede gymnasiet til sin nuværende placering i Bådsmandsstræde, og skolen fik sit nuværende navn. Fra 1924 til 1948 var den kendte skolemand Frederik Bøgh (1880-1967) gymnasiets rektor.

Christianshavns Gymnasium har lagt flere videoer om matematik på sin YouTube-kanal.

Kendte studenter 

 1939: Poul Dam, politiker og højskolemand
 1942: Harald Warrer Heering, frihedskæmper, landmåler og professor i matrikelvæsen ved Landbohøjskolen
 1943: Lis Mellemgaard, født Wognsen, frihedskæmper og øjenlæge
 1947: Preben Kaas, skuespiller
 1948: Bodil Wamberg, forfatter
 1950: Kjeld de Fine Licht, arkitekt
 1951: Merete Gerlach-Nielsen, cand.mag. i fransk og dansk, senere lektor samt tidligere chef i UNESCO
 1957: Søren Krarup, præst og politiker, MF
 1962: Ole Henrik Kock, forfatter
 1964: Steffen Heiberg, historiker og museumsinspektør ved Frederiksborgmuseet
 1974: Carl-Mar Møller, foredragsholder
 1975: Bo Green Jensen, forfatter
 1977: Tom Ahlberg, skole- og kulturborgmester i Københavns Kommune
 1980: Bubber (Niels Christian Meyer), tv-vært
 1987: Sidse Babett Knudsen, skuespiller.
 1990: Steen Bocian, cand.polit. og cheføkonom i Dansk Erhverv
 1992: Sebastian Klein, tv-vært og foredragsholder
 1993: Mille Dinesen, skuespillerinde
 1997: Ida Wohlert, tv-værtinde
 2006: Nicklas Bendtner, fodboldspiller
 2007: Mads Viktor alias Fantomet, freestyle rapper
 ? Carl Emil Petersen, sanger og sangskriver
 ? Katinka Bjerregaard, sanger og sangskriver

Eksterne henvisninger 
 Christianshavns Gymnasiums hjemmeside 

Gymnasier i Danmark
Gymnasium
Etableret i 1909
Fusion (blad)

Fusion var et dansk magasin, der henvender sig til homoseksuelle i provinsen. Bladet blev første gang udsendt i 2007, og udkommer 6 gange om året i lige måneder.

Fusion distribueredes hovedsagligt gratis via barer og caféer, men det var også muligt at tegne abonnement på bladet. Fusion adskilte sig fra andre homo-magasiner som Out & About og Frankly Magazine ved at beskæftige mere med hvad der sker udenfor København. Bladet henvendte sig især til mænd og kvinder i alderen 20-80.

Fusion er siden lukket igen og eksisterer ikke længere.

 

Tidsskrifter fra Danmark
Senftenberg

Senftenberg () er en by i den sydlige del af den tyske delstat Brandenburg, og den er administrationsby i Landkreis Oberspreewald-Lausitz. Den ligger ved floden Schwarze Elster, omkring 20 km nordvest for Hoyerswerda, cirka 60 km nord for Dresden og 35 km sydvest for Cottbus.

Senftenberg blev grundlagt under den tyske østkolonisation. Navnet kommer formentlig fra det tyske ord "Sumpftenburg" (sumpborg). I 1279 er byen nævnt første gang i skriftlige kilder. I middelalderen boede der mellem 300 og 400 mennesker.

Efter en kort tid under Brandenburgs styre i begyndelsen af 1300-tallet kom Senftenberg 1368 under Böhmens styre. 1413 overtog landfogden og panthandleren i Niederlausitz, Hans von Polenz, byen. 1448 købte den sachsiske hertug Friedrich Senftenberg, og de følgende 400 år hørte byen under Sachsen. Sachserne byggede en for denne tid moderne forsvarsborg ved byen.

Efter Wienerkongressen 1815 mistede Sachsen Senftenberg til Preussen.

I slutningen af 1800- og begyndelsen af 1900-tallet oplevede byen et industrielt opsving på grund af brunkulsindustrien. Eftersom brunkul graves i åbne miner, indebar dette, at mange sorbiske byer blev jævnet med jorden, og det sorbiske sprog og den sorbiske kultur blev fortrængt.

I 2004 fejrede byen sit 725 års-jubilæum.

Venskabsbyer 
 Püttlingen, Tyskland
 Nowa Sól, Polen
 Senftenberg, Østrig
 Saint-Michel-sur-Orge, Frankrig
 Veszprém, Ungarn
 Žamberk, Tjekkiet
 Fresagrandinaria, Italien

Kilder og henvisninger
Arnaud Trambouze

Arnaud Trambouze (født 8. april 1976 i Valence, Frankrig) er en fransk filminstruktør, scenograf, fotograf.

Filmografi 
 2014 — Elle n'insulte pas dans sa langue natale (пост-продакшн)
 2013 — Trois épouvantails au Pays des purs (пост-продакшн)
 2012 — Les gardiens du Zoo
 2008 — Pakistan (по заказу правительства Мушарафа)
 2008 — Obscuritas in tenebris
 2007 — Tuning For Real
 2005 — La chute des graves
 2005 — Eden Photo
 2004 — Entre l’ombre et la lumière
 2002 — Le dernier des hommes

Eksterne henvisninger 
 Она не оскорбляет на родном языке"  на Arte.tv
 Mes nuits de portier à l'Usine  в швейцарской газете Le Temps
 Trailer Mosaïc du Pakistan (propaganda)
 Centre Culturel Franco-Pakistanais 
 Agence Culturelle d'Alsace Soutien à la création des gardiens_du_Zoo|Les gardiens du Zoo
 Bourse de la Scam  gardiens_du_Zoo|Les gardiens du Zoo
 Ateliers MTK Grenoble 
 

Filminstruktører fra Frankrig
Calau

Calau (sorbisk: Kalawa) er en by i landkreis Oberspreewald-Lausitz i den sydlige del af den tyske delstat Brandenburg. Den ligger 14 km syd for Lübbenau og 27 km vest for Cottbus.
Calau ligger i udkanten af den 580 km² store Naturpark Niederlausitzer Landrücken.
Milliardærer i 2007

Dette er en liste over de 20 rigeste milliardærer i 2007.

Lister over personer
Großräschen

Großräschen () er en by i Niederlausitz, i landkreis Oberspreewald-Lausitz i den tyske delstat Brandenburg.

Geografi 
Großräschen ligger syd for Niederlausitzer Landrücken, en sandet landstribe med fyrreskove i den centrale del af Lausitz. Den lille flod Rainitza har sit udspring i engene nord for byen.

Bydele og landsbyer 
 Großräschen Ost (Schmogro)
 Großräschen Süd
 Kunze-Siedlung
 Temposiedlung
 Waldrand Siedlung

Bebyggelser:
 Allmosen
 Barzig
 Freienhufen
 Dörrwalde
 Saalhausen
 Wormlage
 Woschkow
Gloria Gaynor

Gloria Gaynor (født Gloria Fowles 7. september 1949 i Newark, New Jersey, USA) er en amerikansk sangerinde, der er mest kendt for disco-hits som Never Can Say Goodbye (1974), I Will Survive (1979) og I Am What I Am (1983).

Diskografi 
 Never Can Say Goodbye (1975)
 Experience Gloria Gaynor (1975)
 I've Got You (1976)
 Glorious (1977)
 Park Avenue Sound (1978)
 Love Tracks (1978)
 I Have A Right (1979)
 Stories (1980)
 I Kinda Like Me (1981)
 Gloria Gaynor (1983)
 I Am Gloria Gaynor (1984)
 The Power of Gloria Gaynor (1986)
 I Wish You Love (2002)
 The Answer (2006)

Eksterne henvisninger 

 
 
 

Sangere fra USA
Disco
Australian Broadcasting Corporation

Australian Broadcasting Corporation, eller blot ABC, er et statsejet public service radio- og tv-selskab i Australien. 

ABC blev grundlagt i 1932 og driver tv-, radio og internettjenester på nationalt og regionalt niveau samt Australia Network og Radio Australia, der henvender sig til et internationalt publikum. 

ABC begyndte sine radioaktiviteter som en sammenslutning af 12 radiostationer under navnet Australian Broadcasting Commission, men skiftede navn til det nuværende i 1983.

Eksterne henvisninger 

 ABC's hjemmeside

Tv-stationer fra Australien
Radiostationer
Etableret i 1932
 
Public service-medier
Rodrigo Possebon

Rodrigo Pereira Possebon (født 13. februar 1989 i Sapucaia do Sul, Rio Grande do Sul) er en brasiliansk fodboldspiller som spiller som midtbanespiller for Náutico i sit hjemland.

Klubkarriere

Tidlige år 
Rodrigo Possebon begyndte sin fodboldkarriere ved at spille for klubben Internacional som en forsvarende midtbanerolle. Possebon blev spottet af Manchester Uniteds Brasilien-stationerede spejder John Calvert-Toulmin som også var med til at få forsvarsspillerne Fábio og Rafael til klubben.

Manchester United 
Han skrev under med Manchester United i januar 2008 for et beløb på 26,25 millioner kr. Hans far er af italiensk afstamning, og derfor kunne Possebon få et italiensk pas. Så var det ikke nogen sag for Europæiske Union at give ham lov til at arbejde som en ikke-europæisk borger i Europa.  Possebon fik nummeret 34 på sin trøje, som han arvede efter Ryan Shawcross fra den tidligere 2007-08 Premier League-sæson.

Han fik sin professionelle debut for klubben som udskifter i stedet for Ryan Giggs i anden halvleg af 1-1-opgøret mod Newcastle United den 17. august.

Den 23. september 2008 under en Football League Cup-kamp, blev han skadet i en udfordring af Middlesbrough-kaptajnen Emanuel Pogatetz, en tackling der gav østrigeren et direkte rødt kort. Mange frygtede, at hans ben var brækket, men Manchester United meddelte senere noget andet. Possebon kom tilbage fra skadespausen den 22. oktober 2008, hvor han scorede for Manchester United Reservernes 3–0-sejr over Manchester City.

Santos FC 
Possebon forlod i 2010 Manchester United og tog til Brasilien, hvor han skrev kontrakt med Santos FC.

Hæder

Manchester United 
 FA Community Shield
 Vinder (1): 2008
 UEFA Super Cup
 Runner-up (1): 2008

Referencer

Eksterne links 
 Profil af Rodrigo Possebon hos ManUtd.com 
 Fakta om Rodrigo Possebon  hos Soccerbase 
 Fakta om Rodrigo Possebon  hos CBF 

Fodboldspillere fra Brasilien
Fodboldspillere fra Sport Club Internacional
Fodboldspillere fra Manchester United F.C.
Fodboldspillere fra Santos FC
Fodboldspillere fra S.C. Braga
Nycirkus

Nycirkus er en scenekunstform, der kombinerer de klassiske cirkusdiscipliner med moderne, scenisk arbejde og eventuel inddragelse af lys-, lyd- og multimedieeffekter samt scenografi.

I modsætning til det traditionelle cirkus er det ikke et cirkus, man som artist/ gøgler er født ind i. Nycirkus startede i 1980'erne i Frankrig som tilbud til unge, hvor de kunne lære at jonglere og på den måde få et alternativ til livet på gaden.  En nycirkusforestilling er oftest en samlet fortælling med et samlet udtryk. Det kan f.eks. være fordi forestillingen har en konkret handling og fortæller en samlet historie, eller det kan være fordi alting i forestillingen drejer sig om det samme tema eller fordi cirkusartisten og kropsekvilibristen står i centrum. Nycirkusartister er ofte uddannede på cirkusskoler, hvor de har haft undervisning i cirkusdiscipliner, akrobatik, dans og teater.  I nycirkus er der sjældent dresserede dyr. 

I Danmark har der eksisteret aktive nycirkuskompagnier i over 10 år. Danske nycirkusartister kan desuden ofte opleves både på etablerede teaterscener og på teaterfestivaler, gadeteaterfestivaler, alternative venues, skoler og kulturhuse m.m., både i ind- og udland.

I København ligger Akademiet For Utæmmet Kreativitet (AFUK), der siden 1993 har arbejdet med Nycirkus.
I Århus ligger Cirkus Tværs og i Odense ligger Dynamo Workspace, der både har egenproduktioner og coproducerer sammen med artister fra hele Europa. Foreningen Cirkus Liberty på Mors har en ungegruppe, der arbejder med nycirkus. Uden for Danmark er de mest kendte nycirkuskompagnier franske Archaos, Canadiske Cirque du Soleil og svenske Circus Cicör

Referencer

Eksterne henvisninger 
 AFUK
 Cirkus Tværs
Nycirkuskompagnier i Danmark
Mere om Circs Circör
Cirkus Liberty

Cirkus
Scenekunst
Gøglere
Akrobatik
Lægesekretær

En lægesekretær virker som sekretær på hospitalsafdelinger eller hos praktiserende læger. Arbejdet kan, foruden (ren)skrivning af journalnotater, omfatte velkomst og information af patienter og pårørende, svare telefoner og evt. sørge for tidsbestillinger, kommunikation mellem afdelinger/lægehuse samt et bredt spektrum af administrative opgaver. Stillingen kræver oftest en oplæring i medicinsk fagsprog ("lægelatin").

Uddannelsen til lægesekretær er en kort videregående uddannelse.

Referencer 

Stillingsbetegnelser inden for sundhed
Trial

Trial er en motorcykelsport, hvor deltagerne skal gennemkøre korte afmærkede terrænafsnit, og får en bedømmelse. Der uddeles strafpoint, hvis deltagerne sætter foden på jorden under løbet.

Trial kan køres alle steder, hvor terrænet er lidt kuperet, og ofte er stederne nedlagte grusgrave eller skovstykker.

Motorcyklerne der benyttes, skal være udstyret med støjdæmpere, ligesom normale motorcykler til gadebrug. Motorcyklerne er specielt designede til trial, idet det har lav vægt og en modificert motor, typisk mellem 250cc og 300cc. Mærkerne er mindre kendte 
som Montesa, Beta, Scorpa, Gas Gas, Ossa og Sherco. Det er også muligt at køre trial med  klassiske motorcykler, hvilket kaldes Classic. Fælles for Classic motorcyklerne er at de skal være med 2 bagstødæmpere (twin Shock) og tromlebremsere. De kan være fra traditionelle producenter som Triumph, Norton, BSA, Bultaco eller Montesa, men kan også være købt og som trialmotorcykler og ombygget.

Sporten organiseres under Danmarks Motor Union (DMU).

I cykelsport 
Trial køres også på cykel. Her findes modeller i 20" og 24" og 26", som kører på samme sektioner.
Cyklen er en blanding mellem en BMX og en mountainbike. Der er som regel ingen gear, og to små tandhjul. Det giver en hurtig acceleration hen mod en forhindring. Bremserne er på visse cykler hydrauliske, som på en motorcykel. Det giver præcist bremsetryk.

Sporten er ikke organiseret i Danmark, men der har været udstedt licens, så man kunne deltage i stævner i udlandet.

Eksterne henvisninger 

trialsport.dk 
rebildtrialsport.dk
trialcentrum.dk 
trialaction.dk
Foto og indtryk fra tidligere DM-afdelinger 

Motorcykelsport
Cykelsportsgrene
Arabiske verden

Den arabiske verden ( العالم العربي Al-Alam Al-Arabi) er en betegnelse for de lande hvor der tales et arabisk sprog. Det er 23 lande, inklusive Palæstina og Vestsahara SADR, der strækker sig fra Mauretanien i vest til Oman i øst. Landene har en befolkning på 414 millioner indbyggere. Den arabiske verden har sin egen filosofiske tradition.

Referencer 

Mellemøsten
Wen Jiabao

Wen Jiabao er et kinesisk navn; efternavnet/familienavnet er Wen.

Wen Jiabao (simplificeret kinesisk: 温家宝; traditionel kinesisk: 溫家寶; pinyin: Wēn Jiābǎo; Wade-Giles: Wen Chia-pao) (født 15. september 1942 i Tianjin, Kina) er en tidligere kinesisk politiker, der fra 2003 til 2013 var formand for Folkerepublikken Kinas statsråd – og dermed landets premierminister. Han blev efterfulgt af Li Keqiang.

Han har en doktorgrad i geologi fra universitetet i Beijing og har været medlem af Kinas kommunistiske parti siden 1965.

Wen Jiabao var rangeret som nr. 3 i Det kinesiske kommunistpartis politburos stående komité da Hu Jintao var præsident.

Politikere fra Kina
Geologer fra Kina
Anton Nyström

Anton Kristen Nyström (15. februar 1842 i Göteborg - 17. juni 1931 i Stockholm) var en svensk læge, forelæser og forfatter samt grundlægger af Stockholms arbetarinstitut i 1880.

Anton Nyström blev student i Uppsala i 1860 og efter studier der samt ved Karolinska institutet fik han en doktorgrad i medicin ved Lunds Universitet i 1868. Nyström var i 1919 den første som på skrift krævede homoseksualitetens lovliggørelse i Sverige. Han udgav mod slutningen af sit liv en del antisemitistiske pamfletter.

Bibliografi (udvalg) 
 Det tredje køn (1920) med 11 illustrationer var en oplysningsbog. Bogen var en belysning af hermafroditer og homoseksuelle. Bogen måtte ikke læses af børn under 18 år og måtte kun sælges med et lukket omslag.

Eksterne henvisninger 
 

 Anton Nyström på runeberg.org

Læger fra Sverige
Personer fra Göteborg
Øster Tørslev

Øster Tørslev er en by i Østjylland med , beliggende 4 km øst for Gjerlev, 18 km syd for Hadsund og 18 km nordøst for Randers. Byen hører til Randers Kommune og ligger i Region Midtjylland.

Øster Tørslev hører til Øster Tørslev Sogn. Øster Tørslev Kirke ligger i byen.

Faciliteter 
Grønhøjskolen har 407 elever, fordelt på 0.-9. klassetrin. SFO er et fritidstilbud til 0.-3. klasse. Randers Ungdomsskole har hold, der kører på Grønhøjskolen. Børnehuset Solstrålen er en integreret institution med vuggestue- og børnehaveafdeling.

Ommersysselhallen benyttes af flere idrætsforeninger, især byens egen IF Fjorden. der tilbyder badminton, floorball, fodbold, gymnastik, fitness, håndbold, motion, tennis og senioridræt. Sammenbygget med hallen findes Øster Tørslev Fritidslokaler, der fungerer som forsamlingshus med en stor og en lille sal.

Ældrecenter Åbakken har 40 plejeboliger, hvoraf 10 er demensboliger, samt 6 aflastningspladser.

Byen har en SPAR-købmand, og busser mellem Randers og Udbyhøj standser i byen.

Historie

Landsbyen 
Øster Tørslev nævnes første gang 1412 i formen Thørsløff, 17. februar 1479 som Thorsløff.

Tørslev landsby bestod i 1682 af 28 gårde, 17 huse med jord og 7 huse uden jord. Det samlede dyrkede areal udgjorde 1.124,9 tønder land skyldsat til 227,57 tønder hartkorn. Dyrkningsformen var græsmarksbrug med tægter.

Stationsbyen 
Øster Tørslev fik station på Randers-Hadsund Jernbane (1883-1969). Den blev anlagt på bar mark 1½ km nordvest for kirkelandsbyen.

I 1901 beskrives Øster Tørslev og landsbyen Ilshøj, som den var vokset sammen med, således: "Ø.-Tørslev, ved Landevejen, med Kirke, Præstegd., 2 Skoler, Sparekasse (opr. 1871; 31/3 1899 var...Antal af Konti 446), Kro, Købmandshdlr., Kalkværk, Mølle, Ølbryggeri, Andelsmejeri og 3 Teglværker samt Jærnbane-, Telegraf- og Telefonst.; Ilshøj, ved Landevejen, med Vandværk;" Målebordsbladet fra 1800-tallet viser desuden et fattighus.

Kroen brændte 15. august 1977. Stationsbygningen er bevaret på Alleen 9, som stadig er et stykke uden for byen. Fra stationen mod nord til Stangerumvej er ½ km af banens tracé bevaret som privat grusvej.

Kommunen 
Øster Tørslev Sogn indgik ved kommunalreformen i 1970 i Nørhald Kommune, som ved kommunalreformen i 2007
blev en del af den ny Randers Kommune.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Bent Søndergaard: "Indledende studier over den nordiske stednavnetype lev (lov)" (Navnestudier udgivet af Institut for Navneforskning nr. 10. I kommission hos Akademisk Forlag. København 1972)

Eksterne henvisninger 

 Kommuneplan Randers 2013: Lokalbyer, Øster Tørslev 
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Randers Kommune
Lauchhammer

Lauchhammer er en by i landkreis Oberspreewald-Lausitz i den sydlige del af den tyske delstat Brandenburg. Den ligger ved floden Schwarze Elster, cirka 17 km vest for Senftenberg, og 50 km nord for Dresden.
Stupa

En stupa (fra Pali) er en type af Buddhistisk spir-lignende struktur fundet over mange steder i Det indiske subkontinent og i andre dele af Asien samt få steder i Vesten.

Fundamentalt består en stupa af fem dele:
 en kvadratisk base
 en hemisfærisk kuppel
 et kegleformet spir
 en halvmåneformet "bule"
 en rund skive

Galleri 

Buddhisme
Livsens Ondskab (bog)

Livsens Ondskab er er dansk roman fra 1899. Den er skrevet af Gustav Wied. 
Den kan læses som første bind i en trilogi, der består af Livsens Ondskab (1899), Knagsted (1902) og Pastor Sørensen og Co. (1913). Bogen foregår i den fiktive sjællandske købstad Gammelkøbing, og hovedpersonerne, der er blevet klassikere i dansk kultur, er: 

 Emanuel Thomsen – kaldet Thummelumsen
 Karen Thomsen, hans mor – kaldet Mor Karen
 Toldkontrollør Knagsted – kaldet Esau og Livsens ondskab
 Overlærer Clausen
 Redaktør Heilbunth og fru Heilbunth
 Fru kæmner Lassen
 Konsul Mørch

Hertil kommer Emanuel Thomsens to dyr, den gamle hane Mortensen og katten Knors, der ifølge hans vision ikke skal dø, før de igen har betrådt slægtsgårdens jord. Derfor gør han alt for at holde dem i live.

Handling 

Emanuel Thomsen er besat af ønsket om at købe sin fædrene Møllegård tilbage, efter at han og mor Karen har været nødt til at fraflytte den. Han spinker og sparer, spiller på lotterisedler og tager ekstraarbejde for at samle midler til at få opfyldt sin drøm. Han vinder i lotteriet, men trods den store gevinst bliver intet, som han ønsker det. Han serverer for Ædedolkenes klub, byens honoratiores, der mødes fire gange om året på byens hotel (Prindsen) for at indtage et overdådigt måltid. Toldkontrollør Knagsted er den kyniske satiriker, mens hans modstykke og ven overlærer Clausen er lalleglad idealist.

Figurernes forlæg 
Gustav Wied samlede ivrigt på aparte personligheder og sproglige vendinger. De blev anvendt i hans forfatterskab. Det er også tilfældet med flere af personerne i Livsens Ondskab. Ifølge forfatteren Eddie Salicath er Knagsted sammensat af mange forskellige personer, ikke mindst af træk fra Gustav Wied selv og Wieds ven rigsdagsstenograf Vilhelm Immanuel Madsen-Mygdal, samt fotograf Kristian Hude i Roskilde. Personen Emanuel Thomsen er stærkt inspireret af cigar- og antikvitetshandler Otto H. Mellerup (død 1932) fra Roskilde.

Versioner 
 1901: Thummelumsen, en dramatisering af romanen opført på Folketeatret i København med manuskript af Gustav Wied.
 1941: Thummelumsen, en film instrueret af Emanuel Gregers med Peter Malberg i titelrollen. 
 1972: Livsens Ondskab, en tv-serie i 5 afsnit instrueret af Palle Skibelund med Keld Markuslund som Thummelumsen.
 1997: Livsens Ondskab, et teaterstykke opført på Amagerscenen med Piv Bernth som instruktør.
 1998: Livsens Ondskab, et teaterstykke opført på Aarhus Teater med Piv Bernth som instruktør.
 2017: Livsens Ondskab, et teaterstykke opført på Nørrebro Teater med Christoffer Berdal som instruktør.

Henvisninger

Eksterne henvisninger 
 Gustav Wied Selskabet
 Arkiv for Litteratur 

Romaner fra Danmark
Litteratur i 1899